Na temelju članka 35. stavka 2. i 8. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i članka 24. Statuta Grada Ploča (Službeni glasnik Grada Ploča, broj 14/09, 3/12, 1/13, 3/17, 1/18, 5/20, 6/21 i 2/23) Gradsko vijeće Grada Ploča na \_\_\_\_\_\_\_\_\_ sjednici, održanoj \_\_\_\_\_\_\_\_\_ 2023. godine, donijelo je

**O D L U K U**

o izmjeni Odluke o gospodarenju nekretninama u vlasništvu Grada Ploča

Članak 1.

U Odluci o gospodarenju nekretninama u vlasništvu Grada Ploča (Službeni glasnik Grada Ploča, broj 2/15) članak 12. stavak 1. mijenja se i glasi:

„Natječajni postupak provodi Odbor za provedbu natječaja za prodaju nekretnina u vlasništvu Grada Ploča kojeg imenuje gradonačelnik.“.

Članak 2.

U članku 17. stavku 3., stavku 4. i stavku 5. riječ „Povjerenstvo“ se zamjenjuje riječju „Odbor“.

Članak 3.

U članku 36. stavku 1. i 2. iznos od „100.000,00 kuna“ se zamjenjuje sa „13.300,00 eura.“.

Članak 4.

Članak 45. stavak 2. mijenja se i glasi:

„Odluku o postupku i zamjeni nekretnina donosi nadležno tijelo iz članka 4. ove Odluke.“.

Članak 5.

Ova Odluka stupa na snagu osmoga dana od dana objave u Službenom glasniku Grada Ploča.

KLASA:

URBROJ:

Ploče, \_\_\_\_\_\_ 2023. godine

DUBROVAČKO-NERETVANSKA ŽUPANIJA

GRAD PLOČE

Gradsko vijeće

Predsjednik

 Aleksandar Ostojić

OBRAZLOŽENJE I

PRAVNA OSNOVA ZA DONOŠENJE AKTA

Pravna osnova za donošenje Odluke o izmjeni Odluke o gospodarenju nekretninama u vlasništvu Grada Ploča je članak 35. stavak 2. i 8. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), a riječ je o manjim izmjenama sukladno nomotehničkim pravilima s obzirom da je Odluka iz 2015. godine, ali i zbog uvođenja eura kao službene valute u Republici Hrvatskoj.